Maroela Media Top 20 22 September 2014Hier is vandeesweek se Maroela Media Top 20. Daar is ‘n baie ongewone verskynsel, in dié sin dat dieselfde kunstenaar heel bo en heel onder aan die Top 20 is. Riana Nel het nie net die nr. 1-posisie oorgeneem met Weier nie, maar haar ander treffer, Tweede kans, sak terug tot by die 20ste plek. Rinel Day styg vier plekke met Ligjare weg, terwyl Elizma Theron vyf plekke daal met My hart bloei vir jou. Juanita du Plessis daal ook vyf plekke met As vandag my laaste dag is.Daar is een nuweling; Jakkie Louw tree in die 19de plek toe met Ek glo terwyl Iemand as jou hart breek van Willem Botha uitsak om plek vir hom te maak.